Eses polítiques nes quel sociu nacionalista nel gobiernu asturianu nun alcontró contradicción abondo pa salir del mesmu son, precisamente, les polítiques que afleuten directamente al esfarrape territorial, cultural y llingüísticu dAsturies. Nun dexa de ser estraño que, escontra elles,  se caltenga nel gobiernu un grupu que se diz nacionalista. Nesti puntu Los Verdes son más coherentes: si un partíu ecoloxista aguanta colo de Caliao, la incineradora, Sama-Velilla, El Muselón, etcétera, ¿cómo nun va tirar palantre cola política de pensiones o de función pública?. Romper un gobiernu polos sueldos de los mélicos, pongo por casu, dempués de sofitar lesfaragayamientu ambiental de mediu país sedría incomprensible.